tomron87/hebrew-wikipedia-sentences-corpus huggingface dataset:
או'ניל סיים לכתוב את המחזה ב־1941, אך לא התכוון כלל לפרסם אותו בחייו, והפקיד אותו בידי הוצאת הספרים רנדום האוס, בתוספת הערה שלא יוציאו אותו לאור, אלא רק בתום עשרים וחמש שנים ממותו.
ההוצאה כיבדה את הוראתו זו, אך בהוראת אלמנתו של או'ניל פרסמה הוצאת אוניברסיטת ייל את המחזה מיד לאחר מותו.
המחזה הועלה על מיטב בימות העולם ואף הוסרט לקולנוע.
על רשימת השחקנים שגילמו את תפקידי בני המשפחה נמנים: לורנס אוליבייה, סר רלף ריצ'רדסון, ג'ק למון, קתרין הפבורן, ג'סיקה לאנג, ונסה רדגרייב, פיליפ סימור הופמן וקווין ספייסי.
השחקנים שגילמו את תפקידי הבנים פרצו לתודעה ו"התגלו" בזכות הפקה זו.
בשנת 1962 ביים סידני לומט גרסה קולנועית למחזה הזה, בו כיכבו בין היתר קתרין הפבורן, ג'ייסון רוברדס, דין סטוקוול ורלף ריצ'רדסון.
גרסה קולנועית חדשה, בבימויו של ג'ונתן קנט, צולמה ב-2022, ויצאה לאקרנים בשנת 2025. ג'סיקה לאנג ואד האריס בתפקיד ההורים.
ובן פוסטר וקולין מורגן כזוג האחים.
הפקת תיאטרון הבימה משנת 1960 - בהשתתפות חנה רובינא בתפקיד מרי ושלמה בר-שביט בתפקיד אדמונד.
הפקת תיאטרון הבימה משנת 1975 - בהשתתפות מרים זוהר בתפקיד מרי ושמעון פינקל בתפקיד טיירון.
הפקת תיאטרון הבימה משנת 1992 - בהשתתפות חנה רוט בתפקיד מרי ורמי דנון בתפקיד טיירון.
הפקה עצמאית בתיאטרון תמונע משנת 2014 - "מסע של יום ארוך לתוך הלילה" (תרגום מדויק ונאמן לשם המחזה) בבימויו של מאיר בן סימון ובהשתתפות: אברהם סלקטר, עירית שלג, דייוויד לוינסקי, גיא גורביץ ורעות ברדה-לוי.
ההפקה עלתה בתיאטרון נחמני (אולם "אנסמבל עיתים") בתל אביב.
תרגום: אלכס מאלר, מאיר בן סימון;
בהשתתפות: אברהם סלקטר, עירית שלג, דייוויד לוינסקי, גיא גורביץ, רעות ברדה-לוי.
למחזה בוצע תרגום מחודש, העושה שימוש מוקפד בשפה העברית "בגובה העיניים"' תוך שמירה על משלבי הדיבור והעומק הפואטי ההולמים את המקור.
המחזה הועלה תוך שימוש בשפה סימבולית ודימויים בימתיים רב-חושיים - שמטרתה להנכיח את הדרמה האנושית המטלטלת אודות שבריריותו של התא המשפחתי ונפיצותו של הבית-לא-בית, הרדוף על ידי משקעי העבר ונתון לחולשות הגיבורים.
מססואיט (Massasoit) נולד לפני שנת 1600 קרוב לבריסטול, רוד איילנד של היום.
נהייה מנהיג שבט הוומפנואג, ("בני המזרח") לפני שמלאו לו עשרים.
בעל בריתם של המתיישבים האנגלים במושבת פלימות משנת 1621 ושותף לחגיגות חג ההודיה הראשון.
תאריך הולדתו של מססואיט ושמות הוריו ואשתו, אינם ידועים.
מססואיט נהייה לראש שבטו ולמנהיג הקונפדרציה האזורית אחרי מגפת האבעבועות שחורות (1617-1618) שהחריבה מספר עיירות של השבט והותירה כאוס חברתי, חולשה צבאית, וחוסר יציבות פוליטי.
משוער כי היה בן עשרים ואחת כאשר כרת ברית עם המתיישבים האנגלים, הפילגרימים.
אלה, הגיעו בספינת המייפלאואר בדצמבר 1620 לאחר הפלגה מתישה בה התנאים הסניטריים היו ירודים.
הרעב הפך לשכיח, ובחורף של אותה השנה מחצית מהאנגלים מתו ממחלות, והם נותרו כחמישים במספר.
במרץ 1621 שיגר מססואיט שליח שיצור קשר עם המתיישבים בפלימות'.
השליח הגיע חמוש בשני חיצים, האחד עם ראש והשני בלעדיו לסמן כי מטרתו לקבוע אם פני התושבים למלחמה או שלום.
השליח הציג את עצמו כסמוסט (Samoset), אינדיאני מקומי שנשלח על ידי מנהיג הקונפדרציה מססואיט.
הגישוש עלה יפה, וסמוסט שב בשנית, הפעם מלווה בסקוואנטו (Squanto), חבר שבט הפטוקסט (Patuxet) שנחטף על ידי קפטן האנט ב-1614, שהה מספר שנים באנגליה, וידע את השפה האנגלית על בוריה.
יחד, הם מסרו את מדיניותו של מססואיט השואפת לשלום וליחסי ידידות והבהירו כי מססואיט מעוניין לפגוש את שכניו החדשים במועד קרוב.
כדי להוכיח כי פני מססואיט לשלום, השליחים העניקו בשמו זכויות על האדמות שהאנגלים כבר תפסו.
מססואיט נפגש לראשונה עם אדוארד וינסלואו (Edward Winslow), שהיה נציג האנגלים מול המקומיים.
אדוארד קיבל את מססואיט בסבר פנים יפות והעניק לו שני סכינים ושרשרת נחושת.
מססואיט, שנזקק לעזרה צבאית, מסר לאדוארד שהוא מעוניין לרכוש נשק חם, אך הלה סירב בשל תקנות הממלכה האוסרות על מסחר בנשק עם המקומיים.
לבסוף נערכה מועצה רשמית ומססואיט כרת ברית ב-22 במרץ 1621 עם ג'ון קרוור (John Craver) שהיה המושל של פלימות'.
יחסי מסחר כוננו בין האנגלים והאינדיאנים והוסכם כי אם ייקלעו למלחמה, יסייעו זה לזה.
כמו כן הוחלט כי אם אדם פרטי יפעל על דעת עצמו נגד הצד השני, הוא יוסגר לידי הצד המותקף וייענש על ידם.
מססואיט הבטיח לאנגלים כי יורה לכל השבטים בקונפדרציה לציית לברית, וכי כאשר האינדיאנים יבואו לאנגלים "הם ישאירו את החצים והקשתות שלהם מאחור".
האנגלים הסכימו להתנהל באופן דומה.
הברית היטיבה מאוד עם מססואיט והמסחר, כוח הצבא והשליטה הפוליטית שלו גדלו מאוד.
כמו כן, מכיוון שסיפק הגנה לאנגלים, זכה במעמד של "חבר ובן ברית" ממלך אנגליה דאז, ג'יימס הראשון.
בשל יחסיו הטובים עם האנגלים, הורה מססואיט לסקוואנטו להישאר עימם ולשמש להם כמורה וכאיש קשר.
סקוואנטו לימד אותם לגדל תירס ועזר להם לייסד קשרי מסחר עם שבטים נוספים.
ככל שעזרתו של סקוואנטו גדלה, כך האנגלים החלו לראות בו כהכרחי עבורם.
סקוואנטו, שהכיר בערכו, החל לבנות את מנהיגותו אל מול כל השבטים האינדיאנים.
מעשים אלו יצרו סדק במערכת האמון בין סקוואנטו למססואיט, ולאחר זמן מה שלח מססואיט את הובאמוק (Hobamok) למלא תפקיד מקביל לסקוואנטו, ולמעשה לרגל אחר פעולותיו של מססואיט.
לאחר הגעתו של הובאמוק, נפוצה שמועה כי מססואיט נלקח בשבי על ידי קורביטנט (Corbitant), מנהיג שבט הפוקאסט (Pocasset) שהיו חברים בקונפדרציה והתנגדו לברית עם האנגלים.
הובאמוק, סקוואנטו וכמה אינדיאנים נוספים הגיעו לכפר של קורביטנט כדי להציל את מנהיגם.
עם הגעתם, נוכחו לדעת שהשמועה הייתה שקרית, אך הם עצמם נלקחו בשבי.
קורביטנט איים להרוג את סקוואנטו, אולם הובאמוק הצליח לברוח וליידע את האנגלים.
קפטן מיילס סטנדיש (Myles Standish), היועץ הצבאי של האנגלים, וכמה חיילים מיהרו אל הכפר ותקפו אותו עם שחר.
הם פצעו כמה של אינדיאנים ושחררו את סקוואנטו.
לאחר התקרית ניסה מססואיט להשיב את השקט לאזור, והצליח לכונן שלום קר בין האנגלים לקורביטנט.
סתיו 1621 היה תקופה טובה לאנגלים.
יבולי הקיץ הניבו אוכל רב והאנגלים היו בטוחים כי כעת יוכלו לעבור את החורף בבטחה, במיוחד לנוכח עזרתם הרבה של האינדיאנים.
כדי לחגוג את הקציר ולהודות לבורא, האנגלים ארגנו סעודת הודיה שהייתה גם אקט פוליטי.
לסעודה הם הזמינו את מססואיט, שהגיע עם תשעים לוחמים ומנהיגים אינדיאנים.
מפגן כוח זה הפליא את האנגלים והם השיבו לו בתצוגה מרהיבה של כלי נשקם.
חגיגות החברות והקציר נמשכו שלושה ימים, ובמהלכם מססואיט ואנשיו הדגימו לאנגלים כיצד הם צדים, דגים ומתכנסים לארוחה.
למעשה, היה זה חג ההודיה הראשון שהפך לאחר שנים רבות למסורת אמריקאית ידועה.
אולם הידידות הנפלאה נתקלה בקשיים בשל התחזקות מעמדו של סקוואנטו.
בינואר 1622 נשלחה חבילה לאנגלים מקנוניסוס (Canonicus), אויבו המובהק של מססואיט ומנהיג שבט הנרגנסט (Narragansett).
בתוכה היו חיצים עטופים עור נחש, סימן בקוד האינדיאני למלחמה.
האנגלים הוכו בתדהמה והחלו מבצרים את הכפר.
סקוואנטו יעץ להם לשלוח לקנוניסוס שק מלא אבק שרפה כדי להפחידו.
הובאמוק הפציר באנגלים להיוועץ במססואיט לפני שיגיבו, אך הם התעלמו ממנו ופעלו על פי עצתו של סקוואנטו.
תקריות נוספות עם סקוואנטו דרדרו את מערכת היחסים בין האנגלים למססואיט.
סקוואנטו קידם את יחסי המסחר בין האנגלים לשבט המסצ'וסט, ובכך פגע בכלכלת הוומפנואג.
מססואיט הורה להובאמוק להסביר לאנגלים כי המסצ'וסט הם בעלי ברית של השבט האויב, הנרגנסט, וכי השבטים מתעתדים להילחם באנגלים.
הוא אף הוסיף כי סקוואנטו קיים "התוועדויות סודיות" עם אותם אינדיאנים.
אולם האנגלים לא מנעו מסקוואנטו להמשיך בקשרי המסחר, ובאפריל 1622 הוא עלה על ספינה כדי לבקר את המסצ'וסט.
דקות אחרי שהפליג, הגיע בן משפחה של סקוואנטו והודיע לאנגלים כי קורבינאט וממסואיט התאגדו והם בדרכם לתקוף אותם.
האנגלים האמינו לשמועה, וויליאם ברדפורד (William Bradford), המושל החדש של פלימות', החליט לירות פגז לעבר הספינה כדי שזו תשוב מייד.
הובאמוק התווכח עם האנגלים ואמר להם כי למססואיט כוונות ידידותיות בלבד וכי ההאשמות הן שקריות.
אשתו של הובאמוק נשלחה לרגל אחר תנועותיו של מססואיט וזו שבה ומסרה כי "לא הייתה כוונה לכך".
כאשר מססואיט גילה כי סקוואנטו ניסה להפנות את האנגלים נגדו, הוא דרש מהאנגלים שהלה יישלח אליו לקבלת עונשו, כפי שסוכם בברית.
ברדפורד, שלא רצה לוותר על המתרגם והיועץ הטוב ביותר של האנגלים, ענה למססואיט שאכן מגיע לו עונש מוות, אך בלעדי סקוואנטו "לא יצליח להבין אותו, או את שאר האינדיאנים".
מססואיט לא ויתר ודרש שסקוואנטו ייענש על ידו מכיוון שהוא אחד מנתיניו, ואף הציע לברדפורד עורות בונים תמורתו.
אולם ברדפורד סירב בטענה כי אין זה מדרכם של האנגלים למכור חיי אדם.
לראשונה, הברית בין האינדיאנים לאנגלים הופרה.
מססואיט הגיב באופן חריף; הוא השיב את הובאמוק, הפסיק לשגר שליחים, והורה על הפסקת המסחר בין האנגלים לכלל הפדרציה האינדיאנית.
בנוסף, מססואיט דאג לשלהב את הציבור שלו נגד האנגלים והנחה את לוחמי השבט לנאום נגד האנגלים ולשכנע את בני עמם כי קל יהיה לכבוש את שטחי האנגלים.
פעולותיו של מססואיט העיקו על האנגלים בקיץ 1622. הבצורת שהחלה במאי ונמשכה עד אמצע יולי ייבשה את גידוליהם והם נאלצו להתקיים מאכילת רכיכות.
הם גם החלו לבנות מבצר שיגן עליהם אם תפרוץ מלחמה.
באמצע אוקטובר הושב שלום קר בין מססואיט לסקוואנטו, שהגיעו להסכם מסיבה שאינה ידועה.
כמה ימים אחר כך יצא סקוואנטו עם האנגלים למסע תגליות בקייפ-קוד (Cape Cod).
במהלך המסע חלה סקוואנטו חלה בפתאומיות, ומת בנסיבות מסתוריות.
מרגע זה היחסים בין מססואיט והאנגלים שבו לתיקונם ומססואיט הורה להובאמוק לשוב לפלימות'.
מאותו יום ועד מותו של מססואיט ב-1661, יחסי שלום ששרו בין שבט הוומפנואג לבין המתיישבים האנגלים.
אף על פי שהאנגלים ניסו להמיר את דתו כמה פעמים, מססואיט דחה את הנצרות ונותר נאמן לשמאניזם האינדיאני (Shamanism) כל ימי חייו.
מססואיט הותיר אחריו שני בנים, וומסוטה (Wamasutta) ומטאקום (Metacom).
וומסוטה ירש את תפקידו של אביו וניסה להמשיך במורשתו הידידותית, אולם האנגלים לא בטחו בו וחקרו אותו בחשד לבגידה.
לאחר עינויים מצד האנגלים, הוא נפטר בשנת 1662. מטאקום, שאימץ לעצמו את השם האנגלי המלך פיליפ, לא הצליח גם הוא לשמר את השלום שאביו כונן עם האנגלים ופתח במתקפה נגדם, שלימים נודעה כמלחמת המלך פיליפ.
על אף שהאנגלים החזיקו בנשק חם והאינדיאנים לא, ההתקוממות נמשכה ארבע שנים, עד שהוכרעה לבסוף לטובת המתיישבים האנגלים.
קיים דיון נרחב אם מססואיט היה שוחר שלום או שמא הברית עם האנגלים הייתה לטובתו בלבד.
המתיישבים האנגלים האמינו כי הברית כוננה בשל התערבות אלוהית שריסנה את אופיים הרצחני של האינדיאנים ובכך שמרה עליהם, המאמינים.
היסטוריונים מאוחרים, שרותקו על ידי אישיותו של סקוואנטו, שרטטו את דמותו של מססואיט כפרא אדם, שפעל ממניעים של טוב לב וצדקה.
מחקר מודרני מראה כי למססואיט היו סיבות טובות להיכנס לברית עם האנגלים; שבטו היריב, הנרגנסטס, לא נדבק מהאבעבועות השחורות ובשל כך התחזק לעומת הוומפנואג, ולאנגלים היה נשק שובר שוויון.
עם זאת, הברית עם האנגלים הייתה מסוכנת עבור מססואיט, מכיוון ששני מנהיגים חזקים מתוך הקונפדרציה התנגדו בכל תוקף להסכם עם האנגלים.
כמו כן, התנהלותו החברותית של מססואיט, של מתן מתנות, שליחת זרעים ושמירה על שקט אזורי, מדגימה מורשת ידידותיות.
מסע בהרי ההָארץ הוא יומן מסע מאת המשורר הגרמני היינריך היינה.
היומן נכתב באביב 1824, ופורסם לראשונה בארבעה עשר המשכים במגזין "השותף" (Der Gesellschafter) על ידי פרידריך וילהלם גוביץ (Gubitz), בחודשים ינואר ופברואר 1826 ולאחר שעבר צנזורה חלקית.
מאוחר יותר באותה שנה פורסם יומן המסע בחלקו הראשון של האוסף "תמונות ממסעות".
לצורך כך ערך היינה מספר שינויים והתאמות, ובין היתר הוסיף את החלק המפורסם אודות גטינגן.
היינה עצמו תיאר את עבודתו כפרגמנט ספרותי, כלומר סגנון כתיבה המאופיין ביחידות אוטונומיות קצרות מאוד.
הייתה זו הפעם הראשונה שבה מפורסמת יצירה של היינה על ידי בית ההוצאה "הופמן וקמפה" (Hoffmann & Campe) מהמבורג, אשר לימים ישמש כמוציא לאור לכל יצירותיו של המשורר.
ביצירתו מתאר היינה את מסעו בשנת 1820-1821 מגטינגן, שם התגורר בתקופת לימודיו כסטודנט באוניברסיטה, לאורכו ולרוחבו של רכס הרי ההארץ ובין היתר ההעפלה לפסגה הגבוהה בו, הר ברוקן, ועד לעיירה אילזנבורג (Ilsenburg).
במהלך מסעו נפגש היינה עם תושבי המקום שחלקם מוכרים וחלקם אנונימיים.
הוא מתאר אותם בפרטנות ועורך השוואות בינם לבין דמויות היסטוריות ידועות ואחרות.
כך למשל, הוא נפגש בגטינגן עם רופא חבר האחווה היהודית בשם קרל מרקס (Karl Friedrich Heinrich Marx), ודן עמו בענייני רפואה ובחיבורו של האחרון אודות "גטיגן מנקודת השקפה רפואית פיזית והיסטורית".
הטבע משמש גם הוא כנושא משמעותי ביומן המסע.
היינה מפרט את כל אתרי המנוחה והלינה בהם ניתן לשהות לאורך המסלול, את מכרות רמלסברג, נהרות שחצה בדרכו ועוד.
בפרק היומן אודות גטינגן מתאר היינה דו-קרב לא חוקי בין סטודנטים.
היינה עצמו נאלץ להפסיק את לימודיו באוניברסיטה לאחר דו-קרב שערך על רקע אנטישמי.
מסלול מסעו של היינה שארך כארבעה שבועות הפך למסלול תיירות מודרני שבו מטיילים יכולים לפקוד את האתרים המפורטים ביומן.
היצירה מסע בהרי ההארץ נחשבת לעמוקה הרבה מעבר למצופה בדרך כלל מעבודתו המוקדמת של יוצר צעיר.
היא מכילה בתוכה רבדים רבים של געגועים לרומנטיקה, אכזבה, אשליה ואירוניה, המשולבים ביצירה באופן טבעי וזורם.
הינריך היינה, מסע הרץ; נוֹרדֶרנֶי; תרגם מגרמנית שמואל פרלמן, ירושלים – תל אביב: מוסד ביאליק על ידי מסדה ('לגבולם'), 1959.
מסע אל בטן האדמה הוא סרט קולנוע אמריקאי מסוג מדע בדיוני שיצא ב-11 ביולי 2008 בבימויו של אריק ברויג ובכיכובם של ברנדן פרייזר, ג'וש האצ'רסון ואניטה בריים.
הסרט מבוסס על ספרו של ז'ול ורן, הנושא אותו שם, בו חוקרים מצליחים להגיע לבטן האדמה ולפגוש באזורים ויצורים מוזרים.
לסרט יצא סרט המשך ב-2012 "מסע אל האי המסתורי", בכיכובם של דוויין ג'ונסון וג'וש האצ'רסון.
פרופסור טרוור הוא גאולוג המרצה באוניברסיטה ועובד על פרויקט לחקר תנודות בכדור הארץ.
לביתו מגיע לביקור אחיינו שון בליווי אמו, אשר אביו מקס היה שותפו לעבודה של טרוור שנעלם בנסיבות מסתוריות.
טרוור מתרכז בחבילה ששלחה לו אמו של שון ובתוכה הספר של מקס - מסע אל בטן האדמה של ז'ול ורן מלווה בכתבי יד שהשאיר בו.
טרוור מחליט לקפוץ למשרדו ולבדוק את הרעידות על פי הערות אחיו ומגלה שישנה נקודה געשית חדשה באיסלנד.
הוא ואחיינו נוסעים לשם לבקר חוקר רעידות מקומי אך כשהם מגיעים מקבלת את פניהם בתו, האנה שמספרת להם שאביה מת וגם עבד עם מקס ביחד.
אלא ששניהם פעלו על פי הכתוב בספר הבדיוני מבלי לבדוק.
טרוור מחליט לבקר בהר הגעש כדי לבדוק אם הוא "רועד" עם אחיינו והאנה מדריכת הטיולים מלווה אותם.
אלא שמכשירו של טרוור מכוון לעברם ברקים ואחד הברקים פוגע בערימת סלעים וקוברת אותם בפנים.
הם נאלצים לחפש במערה מעברים חדשים וכמעט נופלים מפיר גדול.
הם יורדים למטה בעזרת חבלים ומגלים מכרה נטוש עליו נוסעות עגלות.
כל אחד לוקח עגלה משלו והם נוסעים עליהם עד שהמסלולים שלהם נגמרים.
הם ממשיכים לנוע ומגלים יהלומים העומדים על סלעים דקים מאוד.
כאשר שון לוקח אחד מהיהלומים הם שוברים את הסלעים ונופלים למגלשת מים עמוקה בבטן האדמה.
הם מגיעים לחוף וקולטים שהם מצויים בעולם חדש הדומה לעולמו של הספר.
בעודם מבקרים הם קולטים מקום מגורים נטוש ולא הרחק גם את קברו של מקס.
לאחר מכן הם מכינים רפסודה מעצים ושטים בים.
כאשר מתחילה סערה מתקיפים אותם דגים גדולים אך הללו נטרפים בידי אלאסמוזאורוסים ענקיים.
הסערה מתגברת ושון מנסה לטפל במפרש הרפסודה אך נתלש יחד איתו לאוויר ומפליג עד לחוף מרוחק.
טרוור והאנה מגיעים גם לחוף ומנסים לחפש אותו בעודם נתקלים בצמחים טורפים.
שון מונע בידי ציפור כחולה זוהרת שנכחדה לעבר מפל מים ולעבר לוחות סלעים מגנטיים.
הוא עובר אותם ומגיע לצד שני בו הוא מאותר בידי טירנוזאורוס גדול (ייתכן שגיגאנוטוזאורוס).
הוא נמלט לתוך סלע ושם מאותר בידי טרוור שמציל אותו מהטירנוזאורוס.
הטירנוזאורוס רודף אחריהם אך טרוור מוביל אותו למקום בו הסלעים דקים והטירנוזאורוס נופל אל מותו.
האנה מגיעה בתוך סירת גולגולת ענקית והקבוצה נעה בתוך נהר רדוד אך נופלת לתוך פיר מעל לבה רותחת שמתחילה לעלות.
טרוור מחדיר לפיד לתוך סלע מלא מגנזיום וגייזר פורץ ומעלה אותם עד למעלה והחוצה מהר הגעש.
הגולגולת נופלת מגבעה ומתגלגלת לתוך כרם והורסת אותו.
כאשר האיכר מגיע הוא מתחיל לבכות אך מקבל מהם יהלום ונרגע.
לאחר מכן טרוור והאנה גרים יחד בבית חדש ומתברר ששון לקח איתו ציפור מתוך הר הגעש אך היא נמלטת ממנו.
בסוף הסרט טרוור מושיט לשון ספר נוסף שהיה של אביו: "Atlantis: The Antediluvian World".
ברנדן פרייזר - פרופ' טרוור אנדרסון, גאולוג החוקר תנודות בכדור הארץ יחד עם אחיו מקס שנהרג.
ג'וש האצ'רסון - שון אנדרסון, אחיינו של טרוור ובנו של מקס.
אניטה בריים - האנה אסג'ריסון, מדריכת טיולים ובתו של חוקר שעבד עם מקס.
סת' מאיירס - פרופ' אלן קיטזנס, אחראי על הפרויקט של טרוור שרוצה לסגור אותו.
ג'ין-מייקל פייר - מקס אנדרסון, גאולוג שעבד עם אחיו טרוור על תנודות בכדור ונהרג במשימה מסתורית.
ג'יאנקרלו קלטביאנו - שותפו למשרד של טרוור.
מסע אל האי המסתורי הוא סרט קולנוע אמריקאי מסוג הרפתקאות ומדע בדיוני שיצא ב-10 בפברואר 2012 בארצות הברית (ב-10 בינואר 2012 באוסטרליה) בבימויו של בראד פייטון ובכיכובם של דוויין ג'ונסון, ג'וש האצ'רסון ומייקל קיין.
הסרט מבוסס על ספרו של ז'ול ורן "אי התעלומות", בו חוקרים מצליחים לבטן האדמה ולפגוש באזורים ויצורים מוזרים.
זהו סרט המשך לסרט מ-2008 "מסע אל בטן האדמה", בכיכובם של ברנדן פרייזר וג'וש האצ'רסון.
לאחר כמה שנים מעלילת הסרט הקודם שון נראה בוגר יותר ונראה בתחילת הסרט נמלט משוטרים על אופנוע.
הוא נופל לתוך בריכה פרטית ונתפס בידי השוטרים אך אביו המאמץ, האנק, משחרר אותו.
מתברר שהוא נכנס ללא אישור למרכז קליטת לוויינים והוא מרותק לביתו.
האנק עולה לדבר איתו ומגלה שהוא קיבל אות קודי ממשיהו שלדעת שון הוא סבו אלכסנדר, אביו של אביו של שון מקס, אשר נעלם לפני שנתיים.
שון לוקח את הצופן שגילה ובעזרת האנק מגלה שהצפנים לקוחים משלושה ספרי מדע בדיוני: אי המטמון, מסעי גוליבר ואי התעלומות של ז'ול ורן.
בשלושת הספרים מצויים מפות וחיבור המפות יוצר אי מאוחד בעל נקודות ציון, הנמצא לא הרחק מפלאו.
שון מחליט לטס לשם אך האנק מורה לו שייתן לו לטפל בזה והוא נאלץ להסכים.
האנק משכנע את אשתו אליזבת לתת לשניהם לנסוע כדי להוכיח לשון שהוא טועה בקיום האי.
הם נוסעים יחד ומגיעים לנמל בפלאו שם שון מבקש מדייגים להסיע אותו לאי.
תייר בשם גבאטו מסכים להסיע אותם במסוקו האישי תמורת 1,000 דולר.
לגבאטו ישנה בת בשם קאילני והיא נוסעת יחד איתם.
ואולם המסוק מתרסק בעת טורנדו מעל האוקיינוס השקט וכולם נופלים לאי מסתורי שמתברר כאי שהם חיפשו.
הם מגלים עליו פילים ננסיים ופרפרים גדולים ובעודם מהלכים באי הם מגלים ערימת סלעים שמתבררות כביצי לטאה ענקית טורפת הדומה לחרדון הצווארון.
הלטאה מבחינה בהם ורודפת אחריהם וכמעט טורפת אותם כשמלמעלה מוטחים בה חבילת גזעים והיא מתמוטטת.
אלכסנדר סבו של שון מתגלה כמצילם ומזמין אותם לביתו במרכז האי.
הוא חסר מכשירי קליטה כך שאין להם דרך יציאה בטוחה.
למחרת הם מבקרים באי באזור של אטלנטיס העיר האבודה, אך מגלים שהאוקיינוס מתחיל להציף אותו.
הכלי היחיד שיכול להציל אותם הוא הנאוטילוס של קפטן נמו.
לאחר שקאילני יורדת לתוך מערה ובה שלדו של קפטן נמו והיומן האישי שלו.
היא מביאה חזרה את היומן ושם כתוב שהצוללת נמצאת בצפון האי.
הם מתקדמים לשם בעזרת דבורים ענקיות אך מותקפים בדרך בידי שרקרקי ענק.
לבסוף הם מצליחים להיפטר מהם ושון מציל את קאילני מנפילה אך נופל מדבורה ושור את רגלו.
הם מחליטים לנוח בצילו של עץ בעוד האנק שר להם את What a Wonderful World.
בבוקר הם מגלים שהמים כמעט הגיעו אליהם והם צריכים למהר להגיע לצוללת, אלא שגבאטו התרחק לעבר הר געש מפיק זהב.
בעוד בתו פונה לעזור לו בעזרת אלכסנדר, שון והאנק יורדים להביא את הנאוטילוס השקועה במים.
הם צוללים לים ונמלטים מצלופח ענקי המסתובב סביב הצוללת.
הם חומקים פנימה והאנק יורה על הצלופח צילצל גדול כדי שיפעיל את מנועי הצוללת.
לאחר מכן הם משיטים אותה לעבר השלישייה שעל האי שמתפורר לתוך האוקיינוס.
הם נופלים למים אך הצוללת מגיעה ואוספת אותם.
האנק נותן לגבאטו לנווט את הספינה בעוד הוא יורה טיל על סלע שמתקרב לעברם ומפוצץ אותו בעוד קאילני מנשקת את שון.
לאחר 6 חודשים גבאטו הוא מפעיל סיורים על הנאוטילוס, בעוד בתו קאילני נוסעת לארצות הברית כדי לחגוג את יום הולדתו של שון ולהפתעתו גם סבו מגיע איתם ומביא לו מתנה - את הספר מהארץ לירח, גם של ז'ול ורן, איתו תצא לדרך הרפתקאה חדשה.
דוויין ג'ונסון - האנק פרסונס, אביו החורג של שון שעבד בחיל הים בתור אחראי על צפני חיבורים.
ג'וש האצ'רסון - שון אנדרסון.
שון הוא האדם היחיד שהופיע גם בסרט הראשון.
מייקל קיין - אלכסנדר אנדרסון, סבו של שון ואביהם של מקס וטרוור (מהסרט הקודם) החוקר אזורים מסתוריים.
ונסה הדג'נס - קאילני לגואטן, בתו של גבאטו העוזרת לאביה בנסיעותיו.
שון מתאהב בה והם מתיידדים במהלך הסרט.
לואיס גוזמן - גבאטו לגואטן, טייס המסוק המוביל את האנק ושון לאי אך נתקע איתם בו.
קריסטין דייוויס - אליזבת פרסונס, אמו של שון ואשתו של האנק (מחליפה בתפקיד את ג'יין ווילר מהסרט הקודם).
מסעו של אברם לארץ כנען הוא סיפור המופיע בפרשת לך לך ב.
סיפור זה מתאר את מסעו של אברהם (אברם) לארץ כנען בלווית בני משפחתו.
ב יוצא אברם עם אביו מארצו אור כשדים לכיוון חרן.
בבראשית י"ב מסופר כי אברהם יוצא לכנען בצו אלוהים אל ארץ בלתי נודעת.
הציווי ליציאת אברהם לכיוון כנען אל ארץ לא נודעת הוא הניסיון הראשון שעמד בו אברהם.
זהו אחד מעשרת הניסיונות בהם עמד אברהם מיום יציאתו את חרן.
אברהם מציית לדברי ה', עוזב את חרן ויוצא אל ארץ כנען.
הכתוב מוסיף שאליו מצטרפים אשתו שרה ובן אחיו לוט "ורְכוּשָׁם אֲשֶׁר רָכָשׁוּ וְאֶת-הַנֶּפֶשׁ אֲשֶׁר-עָשׂוּ בְחָרָן".
זאת הוא עושה בגיל 75. בצידו של ציווי זה ניתנות על ידי ה' ברכות.
ה' מבטיח שיעשה מאברהם גוי גדול ויברך את שמו שיהיה גדול.
הארץ אליה יגיע אברהם מובטחת לצאצאיו.
עוד מוסיף ה' שאת מברכיו של אברהם יברך ואת הפוגעים בו יקלל.
בצאתו מחרן היה, כאמור, בן 75. בכנען עובר אברהם ממקום למקום, ובכך מסמל את כיבושה של הארץ.
בסיפור מסע אברהם לארץ כנען נעדר המידע כהולדת אברהם והשאלה מדוע בחר ה' דווקא באברהם בניסיון המסע.
רמב"ן בפירושו על בראשית י"א מציע כי "התורה לא תרצה להאריך בדעות עובדי עבודה זרה"." כלומר, המקרא לא יאריך בתיאור סיפורים המדברים אודות עבודת אלילים.
הרב לייב מינצברג מסביר שכאשר נותנים לאדם שכר, ראוי להקדים לפרט מפני מה, אבל כשנבחר לצורך מטרה עתידית, אזי הבחירה הוא בשביל המטרה.
על אברהם לא שרתה רוח הנבואה כמשה.
בפסוק א' שמה של הארץ ממנה יוצא אברהם אינו נזכר.
בציווי ה' לאברהם אינה נזכרת הארץ שאליה הוא נדרש ללכת.
זהו הניסיון הראשון בו עומד אברהם, וחז"ל מונים עשרה ניסיונות שבהם עמד.
מדרש חז"ל העוסק ביציאת אברהם לכנען מופיע במדרש לקח טוב כ"ח, ע"ב ומבהיר אף הוא את הסיבה ליציאת אברהם למסעו עוד בהיותם באור כשדים: " בעוד תרח באור כשדים היה הדיבור אל אברהם 'לך לך' ואף על פי כן תרח יצא עמו ומת בחרן אחר זמן".
הציווי לאברהם על ידי ה' נעשה בהדרגתיות.
בתחילה מצווה אברהם לצאת מארצו.
לאחר מכן מזכיר הכתוב כי הוא נדרש לצאת "מִמּוֹלַדְתְּךָ", מה שמדגיש את השורשיות של אברהם ואת קרבתו למקום.
הפרידה הקשה ביותר המופיעה בכתוב היא "מִבֵּית אָבִיךָ" כלומר ממשפחתו.
הכפילות הבאה לידי ביטוי במילים הנרדפות: "אַרְצְךָ" ו"מִמּוֹלַדְתְּךָ", מדגישה את הניתוק אותו נדרש אברהם לבצע בעקבות צו ה', וזאת בשני הקשרים: משפחתו וארצו.
הברכות הניתנות לאברם ניתנות על תנאי.
אם אברם יתנתק מארצו, מולדתו ומבית אביו הוא יזכה בברכות ה'.
הבטחה זאת באה לצד הצו לצאת מבית אביו.
ניתוקו מעברו מטרתה אחת, והיא בניית העתיד של אברהם וביתו.
השורש המנחה בפסוקים הראשונים של בראשית י"ב הוא ב-ר-כ.
בתחילת הפרק אברהם מבורך על ידי ה' בעצמו.
ואילו לאחר מכן בזכות אברהם יתברכו שאר משפחות האדמה.
שלושת הפסוקים הראשונים שהם ההתגלות הראשונה לאברם מתארים את יציאתו מהמקום המוכר לו ומסיימים בברכה אוניברסלית המתוארת ב: "וְנִבְרְכוּ בְךָ כֹּל מִשְׁפְּחֹת הָאֲדָמָה." ברכה שנאמרה במילים שונות גם ליצחק וליעקב
אברהם מגיע "למְקוֹם שְׁכֶם עַד אֵלוֹן מוֹרֶה" ושם נגלה ה' אליו ויאמר "לזרעך אתן את הארץ הזאת".
בשכם בונה אברהם מזבח לכבוד ה'.
התגלות ה' בשכם הפכה את העיר למקום קדוש וחשוב.
ממשיך אברם במסעו ומתמקם בין בית אל ממערב והעי ממזרח, וגם שם הוא בונה מזבח.
לפי ספר היובלים פרק י"ג, בניית המזבח התרחשה באחד בחודש השביעי, שהוא יום הזיכרון בלוח השנה במגילות קומראן.
ביום זה גם החלו להעלות עולות בימי שיבת ציון.
משם ממשיך אברם הלוך ונסוע הנגבה.
ויהי רעב בארץ וירידת אברם מצרימה.
יש הטוענים כי בניית המזבחות בערים במסעו הראשון של אברהם, יש בה מן הרמז שאברהם יזכה בברכת התיישבות בארץ כנען על רקע הקשר עם ה' שבא לידי ביטוי בבניית מזבחות.
מסעו של תרח לארץ כנען
סיפור יציאתו של אברהם לארץ כנען החל למעשה עם יציאתו של תרח אביו.
לפי המתואר ב יצא תרח לכנען בליווית אברם ואשתו ולוט נכדו.
המסע לארץ כנען הופסק עם הגעתם לחרן, שם מת תרח.
סיבת יציאתו של תרח למסע אינה נמסרת בתנ"ך, אך ייתכן והיא נעוצה בעימות אברם ונמרוד מלכם של הכשדים, ולכן נאלצו בני המשפחה לעזוב את ארצם.
ייתכן כי עקרותה של שרה היא הסיבה ליציאתם למסע וסיבתם כלכלית גרידא.
הקושי העולה מהכתוב בא לידי ביטוי בשילובו של סיפור יציאת תרח לכנען.
כמו כן אברם יוצא עם אביו לכיוון כנען ואת דרכו לארץ הוא מתחיל שוב מחרן.
הרב מרדכי ברויאר מסביר את הכפילות בכך שיציאת תרח לכנען היא תיאור של מסע משפחתי ואילו הליכתו של אברם היא הליכה דתית בעקבות ציווי ה'.
בסיפור ההגירה לארץ כנען מתבקש אברהם לוותר על עברו - מולדתו ובית אביו, ובסיפור העקידה נדרש אברהם לוותר על עתידו -בנו, יצחק.
בשני הצווים המקום אליו הולך אברהם אינו ידוע ואלו מנוסחים בהדרגתיות.
בשם המקום "ארץ המוריה" בסיפור העקידה, טמון השורש ר-א-ה המקביל למילה אַרְאֶךָּ בסיפור מסעו של אברהם לארץ כנען.
בשני הסיפורים קיים בדמיון בניסוחם של ברכות ה' לאברהם.
למרות הדמיון בין שני הסיפורים קיים גם שוני: בצו הראשון נדרש אברהם לעזוב את מולדתו וביתו ואין איום על זרעו ואילו בסיפור העקידה ציווי ה' מאיים על זרעו של אברהם.
בסיפור ההגירה לארץ כנען מופיעה ברכה רק לפני שהמסע מסתיים כמצוות ה' ואילו בסיפור העקידה ה' מברך את אברם רק לאחר שהוא מציית לצו.
הסיפור במגילת רות משמש סיפור בבואה לסיפור מסעו של אברהם לארץ כנען.
בדבריו של בועז לרות במגילת רות מהדהדים דברי ה' לאברם כאשר הוא נדרש לצאת לארץ כנען.
אברם יוצא למסעו בצו ה' ומתבקש לעזוב ואילו רות מלווה את חמותה נעמי על אף שהתבקשה לחזור לבית אמה.
בצידו של הצו המורה לאברם לצאת לכנען קיימת הבטחה לזרע: "וְאֶעֶשְׂךָ לְגוֹי גָּדוֹל" ואילו נעמי מבקשת מרות וערפה לחזור לבית אמן כי לא תוכל להבטיח להן צאצאים.
אברהם יוצא למסע בעקבות הבטחה לראות את הארץ אליה נדרש לצאת, ואילו רות בדברי בועז, יצאה אל "עַם אֲשֶׁר לֹא-יָדַעַתְּ".
מסע אל הקוטב הצפוני או הרפתקאותיו של קפטן הטראס הוא שמו של רומן הרפתקאות בצרפתית שכתב הסופר ז'ול ורן.
הספר פורסם בשני חלקים: האנגלים בקוטב הצפוני, ומדבר הקרח.
הרומן פורסם לראשונה בשנת 1864, והגרסה הסופית (בשנת 1866) נכללה בסדרת "מסעות יוצאי דופן" (Voyages Extraordinares).
הספר מראה קווי דמיון רבים עם תגליותיו של החוקר הבריטי ג'ון פרנקלין.
הרומן, שיצא בשנת 1861, מתאר את הרפתקאותיה של משלחת מסע בריטית בראשות הקפטן ג'ון האטראס שיוצאת לקוטב הצפוני.
חלק ראשון: האנגלים בקוטב הצפוני
האטראס ראש המשלחת משוכנע שהים סביב הקוטב אינו קפוא והאובססיה שלו היא להגיע למקום ולא משנה מה.
המרד על ידי צוות המשלחת גרם להרס הספינה שלהם, אבל האטראס, עם עוד כמה גברים, ממשיך במסע.
על שפת האי "אמריקה החדשה" הוא מגלה שרידי ספינה ששימשה את המשלחת הקודמת מארצות הברית.
לאנשי המשלחת לא נותרה ברירה אלא לבלות את החורף הקפוא בגרינלנד שבקוטב הצפוני.
הם מצליחים לשרוד בעיקר בזכות כושר ההמצאה של הד"ר קלאובוני שמצליח להוציא אש מקרח, להדוף בחוכמה התקפות של דובי קוטב ולדאוג למזון עבור אנשי המשלחת.
כאשר החורף מסתיים הקרח מפשיר ופני הים נגלים לעיניהם.
הנוסעים בונים סירה מהריסות הספינה הטרופה ופונים לעבר הלא נודע.
לאחר מספר ימי נסיעה הם מגלים אי שבו הר געש פעיל.
בקושי הם מצליחים למצוא נקודת עגינה בטוחה והחבורה יורדת לחוף.
אחרי שלוש שעות של טיפוס קשה הם מגיעים אל הר הגעש.
המיקום המדויק של המוט הוא במכתש והאטראס קופץ לתוכו.
לפי התוכן שנכתב במקור, האטראס מת כשקפץ למכתש; אך ז'ל האצל שהיה העורך של ורן, הציע או דרש כי ורן יכתוב את הפרק מחדש, כדי שהאטראס ישרוד, ורן שינה את העלילה כך שהאטראס אומנם ניצל אך השתגע מעוצמת החוויה, ואחרי שובו לאנגליה הוא מוכנס למקלט לחולי נפש.
כיוון שהוא מרגיש שהוא מאבד את "נשמתו" במערה של הקוטב הצפוני, האטראס אף פעם לא מדבר מילה נוספת.
הוא מבלה את שארית ימיו בהליכה ברחובות סביב המקלט עם הכלב הנאמן שלו דיוק.
הטיולים של האטארה אינם נטולי כיוון, כפי שצוין על ידי השורה האחרונה: "קפטן האטראס לנצח צועד צפונה".
מסע הוא סינגל שהוקלט על ידי הזמר-יוצר הישראלי אליעד.
השיר יצא לאור ב-11 ביוני 2019, כסינגל שלא מתוך אלבום, על ידי חברת התקליטים NMC.
ב-26 בספטמבר 2019 זכה השיר בתואר "שיר השנה" במצעד הפזמונים העברי השנתי של גלגלצ לשנת תשע"ט.
השיר נכתב והולחן על ידי אליעד נחום וצליל קליפי והופק על ידי ג'ורדי.
בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה מ-4 מיליון השמעות.
את הוידאו קליפ המלא של השיר שצולם בגיאורגיה בהשתתפות הדוגמנית אירה אלבין, ביים לירן סגל וצילם איתן שריד, העלה אליעד לערוץ היוטיוב שלו ב-11 ביוני 2019.
נכון לספטמבר 2025 לשיר יש למעלה מ-46 מיליון צפיות ביוטיוב.
מסע אל העבר הוא אתר אינטרנט ישראלי, שהוקם בשנת 2001 ומציע להורדה משחקי וידאו ישנים ו-Abandonware מישראל ומהעולם בעלי ערך נוסטלגי.
לצד משחקים להורדה, הוא כולל קישורים למשחקים ישנים ברשת, וכן מידע רב בנושא, כגון סריקות של חוברות הדרכה ועטיפות דיסקים, ריכוז צ'יטים, פורום, סיקור משחקים, פתרונות לשלבים, וכן מדריכי הפעלה של תוכנות להרצת משחקים ישנים כמו DOSBox.
האתר נוסד ב-17 באוגוסט 2001, לדברי עורכי האתר, מתוך מטרה "לשמר את העולם שהלך ונעלם" של משחקים נוסטלגיים.
בכל עמוד של משחק, ישנו סיקור הכולל פרטים כמו שם החברה המפתחת והחברה המפיצה, שנת ההוצאה, צילומי מסך, וכן לעיתים ציון עורכי האתר וציון הגולשים, הסבר בשפה חופשית על מאפייני ומהלך המשחק, כמו גם טיפים ועזרה טכנית.
עבור חלק מהמשחקים ניתן למצוא גם סריקות של פרסומות המשחק, וכן ישנה באתר "פינת קטלוגים ופרסומות", בה ניתן גם לצפות בקטלוגים ישנים של משחקי מחשב.
בנוסף ישנה פינה אינטראקטיבית בשם "פינת תקליטורי האוסף" שמאפשרת לחיצה על תפריטים של אוספי משחקים שיצאו בישראל, והפניה לדפי המשחקים המתאימים.
מסע בזיכרון הוא סרט מדע בדיוני אמריקאי, אותו כתבה וביימה ליסה ג'וי בהופעת בכורתה כבמאית.
בסרט מככבים יו ג'קמן, רבקה פרגוסון, טנדי ניוטון, קליף קרטיס, מרינה דה טווירה, דניאל וו, מוג'ין אריה, ברט קאלן, נטלי מרטינז, אנג'לה סרפיאן וניקו פרקר.
הסרט עלה לאקרנים בארצות הברית, תחת הפצתה של אולפני האחים וורנר ב-20 באוגוסט 2021, וכן הופץ במקביל לשידור למשך חודש לשירות הזרמת המדיה "HBO Max".
ניקולה "ניק" בניסטר, יוצא צבא מחוספס ובודד המתגורר במיאמי העתידנית המוצפת במים, מתמחה בעיסוק מסוכן: הוא מציע ללקוחותיו הזדמנות לחיות מחדש כל זיכרון שרק ירצו.
חייו משתנים כשהוא פוגש צעירה מסתורית בשם מיי.
מה שמתחיל כפלרטוט קליל הופך עד מהרה לרומן אהבה נלהב; אך כשזיכרונותיו של לקוח אחר מטמיעים את מיי בסדרה של פשעים אלימים, על בניסטר להתעמק בעולם האפל של העבר כדי לחשוף את האמת על האישה שבה התאהב.
בעתיד שינויי האקלים גרמו לים לעלות ולהציף את מיאמי.
טמפרטורות קיצוניות בשעות היום אילצו את רוב האנשים לחיות בלילה.
ניקולאס "ניק" באניסטר וחברתו ועמיתתו הוותיקה אמילי "ווטס" סנדרס מפעילים עסק המאפשר לאנשים לשחזר זיכרונות ספציפיים.
ווטס מפעילה את הציוד בעוד ניק מספק הנחיות פסיכולוגיות לסייע ללקוחות.
יום אחד מגיעה לקוחה בשם מיי, המבקשת את עזרתו במציאת המפתחות שלה.
ניק נמשך אליה מיידית, ולמחרת הוא מבקר במועדון שבו היא עובדת כמלצרית וזמרת.
מיי עושה עליו רושם כשהיא שרה במקרה את השיר האהוב עליו.
ניק ומיי מתחילים מערכת יחסים, למורת רוחה של ווטס, שאינה בוטחת בה.
ניק מתעורר מאוחר יותר במכל החסך החושי של החברה שלו וחושף שהוא חי שוב ושוב את מערכת היחסים שלו עם מיי, מנהג מסוכן שעלול ללכוד אותו לנצח בזיכרון.
מיי נעלמה ללא מילה לפני חודשים, ומאז ניק מחפש אותה.
התובע אברי קסטיו שוכר את ניק ווטס כדי לאחזר את הזיכרונות מחשוד בתרדמת שלדעתם עבד עבור אדון סמים בשם סנט ג'ו.
בזיכרונות האיש, ניק רואה את מיי עובדת כמלצרית במועדון.
היא הופכת במהירות לפילגש של סנט ג'ו והוא מחבר אותה ל"באקה", סם ממכר מאוד.
הזיכרונות מכילים גם עדות למיי, שהתקשתה והתקררה עקב ההתמכרות שלה, גונבת את מחסן הבאקה של סנט ג'ו ואת העיר הנמלטת.
ניק נחרד לגלות שמיי הייתה מכורה, משהו שווטס כבר הכירה.
ניק נוסע לניו אורלינס ומתעמת בזעם עם סנט ג'ו, שאומר שהוא לא יודע כלום על מיי מאז שעזבה אותו.
כנקמה, סנט ג'ו מבקש מאנשיו להטביע את ניק, אך ווטס מציל אותו והורגת את סנט ג'ו וצוותו.
בחזרה למיאמי, ניק וצוותו גורמים לווטס לשחזר את המפגש האחרון שלו עם מיי ולהבין שמיי פרצה לכספת שבה הם מאחסנים הקלטות של הזיכרונות אליהם הם ניגשים.
מיי גם צילמה הקלטות של אלזה קארין, לקוחה שחזרה שוב ושוב על חוויותיה עם מאהב מבוגר ועשיר.
ניק מזהה את קולה של אהובה כוולטר סילבן, "אדון אדמה" עשיר שמת לאחרונה.
במחקרו, ניק לומד כי אלזה נרצחה לאחרונה וכי בנה הצעיר נחטף על ידי אישה התואמת את תיאורה של מיי.
בזמן שהוא מחפש את מיי, הותקף ניק על ידי סיירוס בות', אחיו לשעבר של סנט ג'ו.
כשהבין שבנה של אלזה הוא ככל הנראה ילדה של וולטר סילבן ובכך יורש פוטנציאלי להון שלו מתעמת ניק עם אלמנתו של סילבן, תמרה, לקוחה חד פעמית שזיכרונה נפגע.
תמרה מצביעה על ניק למקום שבו בות' ומיי יכולים להסתתר.
ניק ובות' נלחמים, כשבות' כמעט טובע לפני שניק מצליח להכניע אותו.
הוא מחזיר את בות' למשרד ומחבר אותו למכונות, למרות אזהרתו של בות' שהוא לא יאהב את התשובות שהוא יקבל.
במהלך כל הזכרונות התעמת בות' עם מיי וגייס אותה בכוח לתוכניותיו לרמות את ניק.
זכרונותיו מגלים כי בסיס מערכת היחסים שלה עם ניק היה שקר: היא המציאה את סיפור אובדן המפתחות שלה וחקרה את ניק כדי לפתות אותו טוב יותר, אך הזיכרונות גם מראים שמיי באה לאהוב את ניק באמת.
כאשר בות'ה רצח את אלזה, מיי לקחה את בנה של האישה וברחה משם והכניסה אותו למקום לא ידוע.
מאוחר יותר, בות' מצא את מיי וניסה לאלץ אותה לחשוף את מיקומו ואיים להלעיט אותה עם באקה.
ניק צופה בזיכרון כאשר מיי נושאת נאום לבות', שמיועד למעשה בשבילו.
היא חושפת בעקיפין את מיקומה של בנה של אלזה ומדברת על אהבתה לניק.
ואז, כשהיא רואה רק דרך אחת לצאת מהמצב שלה, מיי לוקחת מנה קטלנית של באקה וקופצת אל מותה.
ניק ההרוס מכריח את בות' לשחזר את זכרונו הגרוע ביותר: כאשר אנשיו של סנט ג'ו שרפו אותו חי כעונש על לקיחת רווחים.
לאחר מכן ניק מתעמת עם בנו הלגיטימי של וולטר סילבן, סבסטיאן, ששכר את בות' לחסל את אלזה ואחיו למחצה כדי להגן על ירושתו.
סבסטיאן מנסה להתאבד אך לא מצליח להתאבד ונעצר על ידי המשטרה.
ניק מתוודה בפני ווטס כי בכוונה "שרף" את זכרונותיו של בות', פשע גדול שכנראה יואשם בו.
לאחר מכן הוא נסוג ומשתמש במכונות שלו כדי לחיות מחדש את זמנו עם מיי לכל ימי חייו.
בזכרונו, ניק מספר למיי גרסה לסיפורם של אוֹרפֶאוּס ואאורידיקה המסתיימת לפני סיומה הרגיל — אורפיאוס מביט לאחור אל אאורידיקה ונאלץ לחזור לחיים שלאחר המוות.
בינואר 2019, הוכרז כי התסריטאית ליסה ג'וי תביים את הסרט אותו כתבה, בהופעת בכורתה כבמאית, ושיככבו בו יו ג'קמן ורבקה פרגוסון בתפקידים הראשיים.
במרץ 2019, נמסר כי אולפני האחים וורנר קנו את זכויות הפצת הסרט.
באוגוסט 2019, דווח על ליהוקה של טנדי ניוטון לצוות השחקנים.
באוקטובר 2019, דווח על ליהוקם של דניאל וו, אנג'לה סרפיאן, נטלי מרטינז, מרינה דה טווירה וקליף קרטיס.
צילומי הסרט החלו ב-21 באוקטובר 2019 בניו אורלינס ובמיאמי.
הסרט עלה לאקרנים בארצות הברית בהפצתם של אולפני האחים וורנר ב־20 באוגוסט 2021. במקור, הסרט תוכנן לעלות לאקרנים ב-16 באפריל 2021, לפני שהוחלף על ידי הסרט "מורטל קומבט" ונותר ללא תאריך, בעקבות התפרצות מגפת הקורונה בארצות הברית.
מאוחר יותר, נמסר שהסרט יעלה לאקרנים בארצות הברית ב-3 בספטמבר 2021 וברחבי העולם ב-25 באוגוסט 2021. עם זאת, תאריך עלייתו של הסרט הוקדם לאוגוסט 2021 במטרה למנוע תחרות מול הסרט "שאנג-צ'י ואגדת עשר הטבעות".
כחלק מתוכניותיהם לכל סרטיהם שתוכננו לעלות לאקרנים בשנת 2021, אולפני האחים וורנר הפיצו את הסרט סימולטנית בשירות הזרמת המדיה "HBO Max" בארצות הברית לתקופה מוגבלת בת חודש.
מסע אגדי היא קומדיה אמריקאית המשודרת באפל TV פלוס.
הסדרה עלתה לשידור ב-7 בפברואר 2020 ומציגה חברה לפיתוח משחקי וידאו ("סטודיו משחקים") שמפיק משחק תפקידים בדיוני שנקרא Mythic Quest.
העונה השנייה שודרה החל מ-7 במאי 2021. בסדרה הופקו גם שני פרקים מיוחדים, הראשון שבהם "Quarantine" ששודר ב-22 במאי 2020 והשני "Everlight" ששודר ב-16 באפריל 2021, לפני עליית העונה השנייה.
באוקטובר 2021, חודשה הסדרה לעונה שלישית ורביעית; העונה השלישית עלתה לשידור ב-11 בנובמבר 2022 והרביעית ב-29 בינואר 2025.
באפריל 2025 הוכרז כי הסדרה בוטלה והפרק האחרון של העונה הרביעית יעודכן עם סיום חדש.
הסדרה עוקבת אחר סטודיו להפקת משחקי וידאו בלוס אנג'לס, בו מפותח משחק המחשב הבדיוני "Mythic Quest".
בתחילת העונה הראשונה, החברה מתכננת להשיק חבילת הרחבה חדשה שנקראת "Raven's Banquet".
בראש החברה עומד המנהל הקריאייטיבי אייאן גרים (רוב מקאלהני), גבר נרקסיסט שהאגו הנפוח שלו מביא למחלוקות תכופות בינו לבין פופי לי (שרלוט ניקדאו), המהנדסת הראשית שלא מקבלת מספיק מעמד וקרדיט על מעורבותה ותרומתה למשחק ולהצלחתו.
דמויות בולטות נוספות הן בראד בקשי (דני פודי), מנהל המונטיזציה, דייוויד בריטלסבי (דייוויד הורנסבי), המפיק בפועל, והכותב הראשי של המשחק, סי.
לאחר שבסוף העונה הראשונה מקדם אייאן את פופי להיות מנהלת קריאייטיב שותפה, השניים מתקשים בעבודה המשותפת על הרחבה חדשה נוספת ומחליטים לעבוד בנפרד - אייאן על ההרחבה "זאוס" ופופי על ההרחבה "הרה", מהלך שמלחיץ את דייוויד מקצועית ואישית כיוון שהוא מזכיר לו את הגירושים של הוריו, ואם הגירושים שלו עצמו.
הפילוג מערער עוד יותר את מערכת היחסים המתוחה ואת האגואים השבריריים של אייאן ופופי ומסכן את הסטודיו כולו.
אייאן גרים (רוב מקאלהני): היוצר והמנהל הקריאייטיבי של המשחק, המתאר את עצמו כ"בונה עולמות".
הוא התחיל את דרכו בתחום הגיימינג כבוחן והתקדם לאחר שהצליח להתבלט מול מנהל הקריאייטיב בחברה בה עבד.
הוא יהיר, אגואיסט, נרקסיסט ומניפולטיבי.
איאן נקלע למחלוקות לעיתים קרובות עם סביבתו המקצועית, ביניהם המפיק בפועל דייוויד בריטלסבי והמהנדסת הראשית, פופי לי, כשהוא מתעלם במודע ממגבלות המציאות, לוח הזמנים והתקציב המוגדרים למשחק.
לאייאן מערכת יחסים מורכבת עם אבא שלו, שנרמז כי התנהג באלימות כלפי בנו ואף ניסה לקחת ממנו את החברה, מהלך בעקבותיו אייאן תבע אותו.
האופן האקסצנטרי בו אייאן הוגה את שמו ("אייאן" במקום "איאן") גם הוא יציאה נגד אביו, שגם לו קוראים איאן.
לקראת סוף העונה הראשונה נחשף כי אייאן הוא אביו של ברנדן ("Pootie Shoe"), גיימר מפורסם שבתחילה משחק ב-Mythic Quest, אך בהמשך עוזב את המשחק ומתעמת עם אביו כנקמה על שנטש אותו.
פופי לי (שרלוט ניקדאו): מנהלת קריאייטיבית שותפה במשחק, קודמה לתפקיד אחרי שהייתה בעונה הראשונה מהנדסת ראשית.
פופי היא האישיות הטכנית שמאחורי המשחק.
אייאן גייס אותה לעבוד איתו במהלך לימודיה ב-MIT.
היא נוטה להיכנס לעימותים עם אייאן בשל האגו שלה, אף על פי שהיא לא מודה בזה.
היא מומחית בכתיבת קוד הנחשבת לגאונה בקרב אנשים מהתחום.
ככל שהפרקים מתקדמים, כך פופי הופכת דומה יותר לאייאן (כשהיא מנסה להתקבל למשרת מנהלת אומנותית במקום עבודה אחר, היא מודה שהשהות עם אייאן הפכה אותה ל"משוגעת" כמוהו), ובהמשך היא גם מתגלה כמניפולטיבית לא פחות ממנו.
פופי אוסטרלית ומשתמשת לעיתים בסלנג שעובדים אחרים לא מכירים.
דייוויד בריטלסבי (דייוויד הורנסבי): המפיק בפועל של המשחק.
על אף שהוא הבוס שמנהל את הסטודיו בפועל, הוא נתפס על ידי העובדים כרכרוכי וחסר ביטחון, כשהוא חסר יכולת להפעיל את הסמכות שלו ולקבל החלטות מורכבות, ומתקשה לתווך בין אנשי הקריאייטיב לבין הגורמים התאגידיים שיושבים במונטריאול.
הוא בן יחיד להורים גרושים, דבר שערער אותו בילדותו ושממשיך לערער אותו גם בבגרותו, כשהוא ממשיך למצוא הקבלות בין אירועים בעולם המקצועי לטראומות הילדות שלו.
הוא גרוש גם בעצמו, ובעונה השנייה בראד מסייע לו למצוא זוגיות חדשה, שלא נמשכת זמן רב.
מארי אברהם): הכותב המבוגר שמאחורי Mythic Quest.
בהיותו העובד המבוגר ביותר, הוא מוצא עצמו בעולם לא מוכר, כשהוא מתקשה להתנהל עם המוסכמות ופעמים רבות אומר דברים שגורמים לשומעים להרגיש לא בנוח לגביהם, ביניהם התנסויותיו המיניות עם עובדי מין.
בנוסף, הוא גם אלכוהוליסט לא מוצהר.
לונגבוטום חזה את עלייתם של משחקי הווידאו עוד בשנות ה-70; הוא זכה בשנת 1973 בפרס נבולה על ספרו הראשון, שבהמשך מתגלה ששוכתב על ידי אייזק אסימוב, החלק הראשון בטרילוגיית ספרי מדע בדיוני שעדיין לא סיים לכתוב.
בעונה השנייה מנסה ההוצאה לאור לקחת ממנו את הזכויות על הטרילוגיה אחרי שלא השלים אותה במשך למעלה מ-40 שנה, אך ג'ו עוזרת לו ומאלצת את המוציא לאור להימנע מכך בתמורה שלונגבוטום לא ידבר עם התקשורת על החוויות המפוקפקות מעברו ויפגום ברווחיות של ספריו.
הוא כתב ספרי מדע בדיוני נוספים אך הקריירה הספרותית שלו לא צלחה לאורך זמן, ובתחילת שנות ה-2000 עבד כמוכר ברוטיסרי ביריד ימי הביניים באנאהיים, קליפורניה, עד שאיאן (שהעריץ את הכתיבה שלו) שכר אותו ככותב.
לונגבוטום מסוכסך עם פיטר, יריב ותיק שלו שהתחתן עם האישה שהתאהב בה בשנות ה-70, אך בעונה השנייה הם מתפייסים והוא אף מודה שהוא מעריץ גדול של הספרים שכתב פיטר.
במהלך העונה השנייה עובד סי.
דבליו מהבית ומתקשר עם העובדים בשיחות וידאו, על אף שבמהלך התרחשות העונה הראשונה, הוא ישן במשרדי החברה.
בראד בקשי (דני פודי): מנהל המונטיזציה של המשחק, מתואר כאדם קר שמפעיל מניפולציות על אנשים במטרה לקדם את הרווחיות של המשחק.
הוא לא מתעניין במשחקי וידאו, בניגוד ליתר העובדים ולא אכפת לו מה חושבים עליו אחרים.
בשל העובדה שהוא סוציופת, בראד מתואר לעיתים כנבל של המשחק (באופן בולט בפרק "Everlight").
יש לו יכולת לחזות מה אנשים עומדים לבקש ממנו לפני שהם עושים את זה, ויש לו אובססיה משונה ללגזול שיער מאנשים להנאתו.
בראד הוא בן לאבא הודי ואמא פולניה, ויש לו קשר מורכב עם אחיו, זאק.
ג'ו (ג'ני אניס): עובדת חדשה המצטרפת לסדרה בתחילת העונה הראשונה כעוזרת האישית של דייוויד.
ג'ו נמשכת לכוח, מה שגורם לה לנסות ולהפוך לעוזרת האישית של אייאן.
בעונה השנייה הופכת ג'ו לעוזרת האישית של בראד, דבר שיוצר במספר סיטואציות מעין "משולש אהבה", בין דייוויד, בראד וג'ו.
בראד מאמין שבמסגרת ההדרכה שלו, ג'ו תנסה בשלב כלשהו "לטרוף אותו", ובמהלך העונה השנייה השניים אכן מתעמתים כשג'ו מגלה את הצד הפגיע של בראד ומנסה להשתלט על מקומו בחברה כדי להשיג עוד כוח.
דיינה (אימאני חכים): דיינה היא בודקת שתפקידה למצוא באגים במשחק לפני שחרור פיצ'רים חדשים לשחקנים.
היא עובדת יחד עם רייצ'ל, ובעונה הראשונה נראה שבין השתיים שוררים רגשות הדדיים, שבעונה השנייה הופכים לזוגיות.
בעונה הראשונה דיינה הופכת לסטרימרית אחרי ש-Pootie Shoe נוטש את המשחק לטובת המתחרים.
עם זאת, בשלב מסוים היא נחשפת כעובדת חברה ופורשת מהסטרים.
בעזרתה של רייצ'ל, היא חוזרת לתפקידה הקודם כבודקת.
במהלך העונה השנייה, עבודה על משחק לטלפון הנייד שהחברה מעוניינת לפתח גורם לה להתעניין בתכנות, והיא פונה לפופי כדי שתלמד אותה ותהיה לה כמנטורית.
פופי מסכימה אבל משתמשת בדיינה בעיקר כעוזרת אישית, ודיינה מחפשת מסלול לימודים שיעזור לה להגשים את השאיפות שלה.
רייצ'ל (אשלי ברץ'): רייצ'ל היא בודקת שעובדת יחד עם דיינה במטרה למצוא באגים במשחק.
רייצ'ל היא פמיניסטית בעלת מודעות חברתית ופוליטית; היא חושבת שהיא לא מוערכת מספיק בחברה ומאשימה בין היתר את ה"פטריארכיה הלבנה" בחוסר היכולת שלה להתקדם.
רייצ'ל היא לסבית מוצהרת, שמגלה רגשות כלפי דיינה, אולם חוסר היכולת של השתיים לדבר על הרגשות האלה פנים אל פנים מונע מהן להפוך לזוג בשלבים מוקדמים יותר, עד שהן מתגברות על הפער בתחילת העונה השנייה.
במהלך העונה רייצ'ל מנסה להבין עם עצמה מה השאיפות המקצועיות שלה ובהשראת ספרו של פיטר, חברו מהעבר של סי.
דאבליו לונגבוטום, היא מחליטה שהיא רוצה להיות כותבת.
סו (קייטלין מקגי): סו היא מנהלת הקהילה של Mythic Quest, במה שהופך אותה ליעד התלונות של השחקנים, וניכר שיש לעבודתה השפעה על התנהגותה.
על אף הקושי, היא מפגינה אופטימיות חסרת תקנה הגובלת בחוסר שפיות.
היא עובדת במנותק מיתר המשרד בקומת המרתף, היכן שראשי החברה משכנים דמויות שעשויות להפריע למהלך העבודה התקין.
היא גם משמשת כאוזן קשבת לדייוויד, בעיקר כי היא מנותקת מהמתרחש במשרדים ולכן לא עדה למה שמתרחש באמת.
קרול (נעמי אקפריג'ין): מנהלת משאבי האנוש של המשרד.
עובדי המשרד פונים אליה פעמים רבות בנושאים שלא קשורים לעבודתה, דבר שגורם לה לתסכול רב.
רייצ'ל ודיינה נעזרות בה כיועצת במה שקשור לרגשות שלהן אחת כלפי השנייה, וקרול מנסה בכל פעם לדחות אותן בטענה שזה לא קשור אליה.
ברנדן (אלישע הניג): גיימר וסטרימר מתבגר מפורסם הידוע בשם "Pootie Shoe", המשחק בעונה הראשונה ב-Mythic Quest, על אף שהיחס אליו בסטודיו מזלזל.
בהמשך העונה הוא עוזב את המשחק לטובת המתחרים, Cold Alliance Studios.
מאוחר יותר, ברנדן משתלט על "האיש במסיכה", דמות מלאכותית במשחק, ואחרי דו–קרב עם איאן הוא נחשף.
ברנדן הוא בנו של אייאן שעזב אותו וניכר שיש לו רגשות קשים כלפי אביו.
פול (האמפרי קאר): פול הוא מתכנת בחברה, אבל הדבר הכי בולט בו הוא הגובה המרשים שלו.
פופי מחליטה להשתמש בפול כדי להסיח את דעתו של אייאן, שמרגיש מאוים מהגובה ומעברו הצבאי המרשים של פול.
כדי להעלים את האיום, אייאן מעביר את פול למשרד משלו במרתף, בסמוך לסו.
מישל (אפרנה ננצ'רלה): הופיעה בעונה הראשונה כמתכנתת האישה היחידה מלבד פופי.
מישל היא עובדת צינית, ממורמרת ולפי אייאן ופופי היא כנראה גם לא מאוד טובה בפן המקצועי.
בינה לבין פופי שוררת מתיחות הגובלת בשנאה עזה, כשמישל נהנית ללגלג על פופי ולהעמיד אותה על טעויותיה.
בסוף העונה ראשונה מתגלה שמישל הייתה בין אלו שהובילו מהלך התאגדות של העובדים למען דרישת תשלום על שעות נוספות.
לו (קרייג מייזין): לו הוא בודק המצטרף לרייצ'ל בחדר הבודקים לאחר שדיינה מתחילה את תפקידה כסטרימרית, למורת רוחה של רייצ'ל.
הוא עבד בחברה גם לפניכן, אך אנו לא יודעים באיזה תפקיד.
הוא סקסיסט וגס רוח, וטוען שרייצ'ל מנסה להתחיל איתו על אף שהיא אומרת לו שהיא לסבית.
בסוף העונה הראשונה הוא מקודם לתפקיד מנהל בקרת איכות, תפקיד שנרמז כי הומצא בשבילו כטובה עבור רייצ'ל, שהתחננה בפני בראד שיעזור לה להחזיר את דיינה לתפקידה כבודקת לאחר שהתפטרה מהסטרים.
פיל (דרק ווטרס): הארט דיירקטור הכנוע והרכרוכי של הסטודיו.
בעל תואר שני באומנויות ועובד בחברה כבר כ-10 שנים, והוא עדיין מתקשה לסרב לגחמותיו של אייאן שעולות לצוות הארט בשעות נוספות רבות או להיות ביקורתי לרעיונותיו.
אנת'וני (מורט בורקה): מתכנת בצוות המתכנתים החדש שגויס עבור פופי למען פיתוח משחק ההרחבה "הרה" עליה עובדת פופי במהלך העונה השנייה, והקול הבולט שמנסה להסביר לה שהתכנון שלה אינו אפשרי מבחינה טכנית.
ב-9 באוגוסט 2018 פורסם שאפל רכשה סדרה קומית חדשה שנוצרה על ידי רוב מקאלהני, מייגן גנץ וצ'ארלי דיי, במסגרת שירות הסטרימינג החדש שהחברה תכננה להשיק כשנה מאוחר יותר.
ב-18 בינואר 2020 פורסם שלקראת עליית העונה הראשונה, הסדרה חודשה לעונה שנייה.
בפיתוח הסדרה השתתפה גם חברת משחקי המחשב יוביסופט.
רוב מקאלהני, מיוצרי הסדרה, אמר כי הרעיון לפיתוחה נבע מפנייה של החברה בדבר הפקת תוכנית טלוויזיה בנושא משחקי מחשב.
במהלך הדיונים הראשונים הוזמן מקאלהני לאולפני יוביסופט מונטריאול, שם ראה את הפוטנציאל של סדרה כזו.
החברה סייעה בנושאים נוספים כמו פיתוח המשחק שמוצג בסדרה ותרמה חפצי אומנות לצילומים.
כמו כן, מטעם החברה השתתפו גם בכתיבה במטרה לשמור על קרבה לעולם הגיימינג במציאות.
במרץ 2019 דווח שצילומי העונה הראשונה הסתיימו.
צילומי ועריכת הפרק המיוחד "Quarantine" התרחשו במהלך מגפת הקורונה והסתיימו בתוך שלושה שבועות, הכל מרחוק כשאפל סיפקה ציוד לצילומים, בין השאר אייפונים.
צילומי העונה השנייה של הסדרה התעכבו בנובמבר 2020 כשכמה מעובדי ההפקה נדבקו בקורונה.
בדצמבר אותה שנה דווח שאף שרוב מקאלהני טען כי עד אותה עת היו "אפס עדויות להדבקה במקום העבודה", לפחות 12 עובדים שהיו במגע הדוק ביניהם נדבקו בקורונה, מה שגרם לעיכוב נוסף בצילומים.
במהלך פאנל Mythic Quest באגודת מבקרי הטלוויזיה בפברואר 2021 אמר מקאלהני כי הוא "לא רוצה להיות האדם שגרם לפ.
מארי אברהם להיות מאוד מאוד חולה", ופירט כי דמותו של אברהם ממשיכה לעבוד מרחוק בעונה השנייה, עד לפרק השביעי באותה עונה שצולם כשבוצעו בדיקות קורונה בתדירות של "חמש פעמים בשבוע", לצד מיעוט אנשים על הסט בסצנות עם אברהם.
עם זאת, במרץ 2021 פורסם עוד כי 26 אנשי הפקה נדבקו בקורונה בצילומי הסדרה, מה שהפך אותה ל"התפרצות הקורונה הקשה ביותר בכל תוכנית טלוויזיה בלוס אנג'לס".
הסדרה זכתה בעיקר לביקורות אוהדות.
בין היתר נכתב על הסדרה כי היא "כתובה בצורה חכמה, מבוצעת בצורה חדה וסנטימנטלית בלי לאבד את חוש ההומור".
מסע אל תום האלף הוא רומן היסטורי מאת אברהם ב.
יהושע שיצא לאור בשנת 1997, לקראת סוף האלף השני, ועלילתו מתרחשת בשנים שלפני סוף האלף הראשון, ועוסקת במפגש בפריז הנידחת בין יהודים ספרדים מצפון אפריקה ומספרד ליהודים אשכנזים שמוצאם מוורמייזא.
כמרבית ספריו של יהושע, גם ספר זה יצא לאור בסדרת "הספריה החדשה".
הרומן תורגם לשפות אחדות, ובשנת 2005 עובד על ידי יהושע לאופרה שעלתה באופרה הישראלית החדשה.
בשנת 2010 הספר יצא לאור מחדש בסדרת "עם הספר" של "הוצאת ידיעות אחרונות".
עלילת הספר מתרחשת בעשור האחרון של האלף הראשון לספירת הנוצרים.
בן־עטר הוא סוחר יהודי בן 41, המתגורר בטנג'יר שבצפון אפריקה ולו שתי נשים (לכל אורך הרומן הן אינן מוצגות בשמן, אלא רק בתיאור "האישה הראשונה" ו"האישה השנייה").
בן־עטר מקפיד שלא להפלות בין נשותיו:
שותפיו של בן־עטר למסחר הם המוסלמי אבו לוטפי המתגורר בגרנדה ואבולעפיה, אחיינו של בן־עטר, המתגורר בארץ הפרנקים.
אבו לוטפי אוסף סחורה (בשמים, תבלינים, אריגים ועוד) בצפון אפריקה, והוא ובן־עטר מובילים את הסחורה בסירות מפרש לספרד, שם אוסף אותה אבולעפיה לשם מכירתה ברחבי ארץ הפרנקים.
אבולעפיה התגורר אף הוא בטנג'יר, אך לאחר שנולדה לו ילדה בעלת מום ("מכושפת" בלשון הרומן) התאבדה אשתו בטביעה, ומחמת הבושה הוא היגר מארצו ועבר לטולוז.
שלושת השותפים נפגשים מדי קיץ, בתחילת חודש אב, במארקה דה אספניה, לשם חלוקת רווחי השנה החולפת ומסירת סחורה חדשה לאבולעפיה.
לאחר שנים אחדות של אלמנות התאהב אבולעפיה באסתר־מינה, אלמנה מבוגרת ממנו, אשכנזייה שמוצאה מוורמייזא, שאותה פגש באורליאן.
אסתר־מינה הזדעזעה לשמוע שבן־עטר, שותפו של אבולעפיה, נשוי לשתי נשים, וכאשר אבולעפיה מציע לשאתה, היא ואחיה, מר יחיאל לווינאס, סוחר באבני חן, מתנים אתו שהנישואים יתקיימו רק אם ינתק את קשרי המסחר עם בן־עטר.
אבולעפיה מקבל תנאי זה, ועובר לגור עם אסתר־מינה ועם בתו בפריז, בביתו של מר לווינאס.
בן־עטר, הרוצה בהמשך קיום השותפות, יוצא למסע ימי מטנג'יר לפריז, עיר מגוריהם של אבולעפיה ואסתר־מינה, על מנת לשכנעם שאין כל רע בהיותו נשוי לשתי נשים.
בדרכו הוא לוקח בראיה את שתי נשותיו, וכמסייע הוא לוקח את הרב אלבז מסביליה, וזה לוקח אתו למסע את בנו בן העשר, שמואל.
בהמשך למפגש ראשון זה מגיעים גם הרב אלבז ושתי נשותיו של בן־עטר להתארח בביתם של אבולעפיה ואסתר־מינה.
כיוון שנשותיו של בן־עטר אינן דוברות עברית, אין להן ולאסתר־מינה שפה משותפת.
למחרת יוצאת חבורה, הכוללת את אסתר־מינה, אבולעפיה בעלה ואחיה מר לווינאס, יחד עם בן־עטר ושתי נשותיו, הרב אלבז ובנו, אל וילה לה ז'וּיִף, שם כינס מר לווינאס בית דין שידון דין תורה בינו ובין בן־עטר.
בדרכם עצרו לארוחת צהריים, שבסיומה מבחין מר לווינאס שהוא משתמש בסידור של רב עמרם גאון, ואילו בן־עטר משתמש בסידור של רב סעדיה גאון (הבדל זה ניכר גם בתפילות המוזכרות בהמשך הרומן).
כינוס בית הדין נערך באולם היקב, ונכחו בו עובדי היקב ותושבי המקום, גברים ונשים.
בעל היקב בחר שלושה סופרי סת"ם כדיינים, אך לאור מחאתו של הרב אלבז על בחירה זו הוחלט לבחור באקראי שבעה מהנוכחים במקום, שלושה גברים וארבע נשים, על מנת שישבו בדין.
על מנת שהכל יבינו את הנאמר, מתקיים הדיון בשלוש שפות: בן־עטר הציג את טיעוניו בישמעאלית ואבולעפיה תרגמם לפראנסית, ואסתר־מינה הציגה את טיעוניה בפראנסית ואבולעפיה תרגמם לישמעאלית.
במידת הצורך תורגמו חלק מהדברים גם לעברית.
לאחריהם דיבר הרב אלבז, תחילה בישמעאלית ואחר כך בעברית, וביקש לחדש את השותפות כקדם.
בית הדין קיבל את טיעוניו של הרב אלבז, ופסק שיש לחדש את השותפות, כפי שרצה בן־עטר.
אסתר־מינה, שאינה מרוצה מפסק הדין, מכריזה על עצמה כמורדת, ודורשת מאבולעפיה שיגרשנה.
בן־עטר תומך בתוכנית זו, אך אבולעפיה אומר לו: "אם אין בכוחך, דודי, להמית אותי, שחרר אותי, כי לעולם לא אוותר על האישה הזאת." הרב אלבז הציע פתרון ליציאה מהסבך: יצאו כולם לעיר הולדתה של אסתר־מינה, ושם יעמדו לדין מחדש בפני דיינים צדיקים ונבונים.
החבורה יוצאת למסע יבשתי מפריז לוורמייזא, שם בוחר הרב אלבז את שליח הציבור, ר' יוסף בן קלונימוס, לבורר יחיד.
הבוררות מתקיימת בבית הכנסת במוצאי ראש השנה, בנוכחות כל קהילת ורמייזא, שרק פרגוד מפריד בינה ובין המתדיינים.
הבורר שומע את טיעוניו של בן־עטר ואת טיעוניה של אסתר־מינה, ומחליט לחקור את שתי נשותיו של בן־עטר.
שתיהן שלמות עם היותן נשואות לבעל אחד, והאישה השנייה מוסיפה שמפריעה לה רק היחידות, ויש לה עניין בבעל שני.
הבורר השומע זאת מבין ש"אין כפילות בלא ריבוי, ואין ריבוי שיש לו גבול".
הוא נותן את פסק הבוררות שלו, לפיו יש להטיל חרם ונידוי על בן־עטר.
האישה השנייה אינה מרוצה מהתוצאה, והיא פוגשת את הבורר בבית הכנסת על מנת להסביר לו את דבריה.
בעימות ביניהם היא נשרטת ברגליה, ופצעיה מזדהמים.
בעקבות פסק הבוררות בן־עטר ושתי נשותיו והרב אלבז ובנו יוצאים לדרך חזרה לפריז.
בערב יום הכיפורים האישה השנייה חשה ברע, ולכן בן־עטר מביא אותה לרופא, יהודי מומר, בוורדן.
הרופא מטפל בה בתרופותיו, אך בזמן תפילת נעילה יוצאת נשמתה בנוכחות האישה הראשונה.
בן־עטר מסרב לקבור את האישה השנייה במקום פטירתה, ולוקח את גופתה לקבורה בפריז, סמוך לביתם של אבולעפיה ואסתר־מינה.
בנו של הרב אלבז חלה, ולכן מוסכם שהוא יישאר בפריז, לטיפולה של אסתר־מינה, ובן־עטר ייקח אתו את בתו של אבולעפיה, ובמפגשם בקיץ הקרוב יוחזר כל ילד לאביו.
עם הסרת אבן הנגף של הביגמיה אין מניעה לחידוש השותפות, ובכך הוגשמה לכאורה מטרתו של בן־עטר במסע, אך הוא יודע "כמה גדולה ועמוקה התבוסה שנחל, כי לעולם לא תוכל השותפות שהתחדשה בין צפון לדרום לכפר ולנחם על מה שאבד לו עולמית במסע זה."
לקראת המסע הקשה המצפה להם מפריז לטנג'יר, מול "גלי אוקיינוס סוער, ורוחות צפון קשות" מתחיל הרב אלבז לחבר שיר קינה, המתחיל במילים .
בשנת 2005 עיבד יהושע את הרומן לאופרה שעלתה באופרה הישראלית.
הליברית של האופרה יצאה לאור בהוצאת הקיבוץ המאוחד.
את המוזיקה לאופרה הלחין יוסף ברדנשווילי, ובמאי האופרה היה עמרי ניצן.
בנוסף להיותו רומן היסטורי, זהו סיפור מסע: מטנג'יר לפריז וממנה לוורמייזא, וממנה חזרה לפריז (המשך המסע, חזרה לטנג'יר, אינו מתואר).
כסיפור מסע, בצד הפנימי של כריכת הספר מוצגות שתי מפות של דרום-מערב אירופה במאה העשירית: האחת מתארת את המסע הימי מטנג'יר לפריז לאורך חופיה המערביים של אירופה ובנהר הסיינה, והאחרת מתארת את המסע היבשתי מפריז לוורמייזא.
ברומן עצמו מתוארות נקודות יישוב רבות שבהן עוברים הנוסעים במסעם.
אירית אהרני הציגה את מטרת המסע:
בן־עטר יוצא לדרך בשמו של מניע עלילתי ברור - הצלת השותפות בינו לבין אחיינו אבולעפיה, אולם מעבר לפשטות הסיבתית מסתתר מניע נוסף - בן־עטר יוצא למסע במטרה להוכיח את אמונתו בערך הבסיסי של חייו, שהוא השותפות, בינו לבין אחיינו, בינו לבין נשותיו.